

**H O T Ă R Â R E**

**pentru modificarea și completarea Hotărârii Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniul public al Judeţului Cluj, cu modificările şi completările ulterioare**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 45 din 18.03.2024 pentru modificarea și completarea Hotărârii Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniul public al Judeţului Cluj, cu modificările şi completările ulterioare, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 10840/13.03.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 10841/13.03.2024 şi de Avizul cu nr. 10840 din 21.03.2024 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Analizând:

* adresa Muzeului de Artă Cluj-Napoca nr. 255/14.02.2024, înregistrată la Consiliul Județean Cluj cu nr. 6725/15.02.2024;
* adresa Bibliotecii Judeţene "Octavian Goga" Cluj nr. 179/18.01.2024, înregistrată la Consiliul Județean Cluj cu nr. 2666/19.01.2024;
* adresa Spitalului Clinic Județean de Urgență Cluj-Napoca nr. 10405/04.03.2024, înregistrată la Consiliul Județean Cluj cu nr. 9649/06.03.2024;
* adresa Spitalului Clinic de Pneumoftiziologie Leon Daniello Cluj nr. 275/17.01.2024, înregistrată la Consiliul Județean Cluj cu nr. 2467/18.01.2024;
* adresa Spitalului Clinic de Boli Infecțioase Cluj-Napoca nr. 1109/19.01.2024, înregistrată la Consiliul Județean Cluj cu nr. 4414/01.02.2024;
* adresa Spitalului Clinic de Recuperare Cluj-Napoca nr. 648/12.01.2024, înregistrată la Consiliul Județean Cluj cu nr. 1712/15.01.2024;
* adresa Spitalului de Boli Psihice Cronice Borşa nr. 233/11.01.2024, înregistrată la Consiliul Județean Cluj cu nr. 1451/11.01.2024;
* adresa Direcției Generale de Asistență Socială și Protecția Copilului Cluj nr. 11961/04.03.2024, înregistrată la Consiliul Județean Cluj cu nr. 9140/04.03.2024;
* adresa Direcției Județene de Evidență a Persoanelor Cluj nr. 1797/26.02.2024, înregistrată la Consiliul Județean Cluj cu nr. 9806/07.03.2024 și extrasul CF nr. 340219 Cluj-Napoca;

Luând în considerare dispozițiile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 108, ale art. 173 alin. (1) lit. c) și alin. (4) lit. a), ale art. 285, ale art. 286 alin. (1) - (3), ale art. 287 lit. b), ale art. 289 și ale art. 298 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 858 – 870 și ale art. 876 - 880 din Legea privind Codul civil nr. 287/2009, republicată, cu modificările şi completările ulterioare;
* Legii privind protejarea patrimoniului cultural național mobil nr. 182/2000, republicată, cu modificările și completările ulterioare;
* Legii cadastrului şi a publicităţii imobiliare nr. 7/1996, republicată, cu modificările și completările ulterioare;
* Legii contabilităţii nr. 82/1991, republicată, cu modificările şi completările ulterioare;
* Ordonanței Guvernului nr. 81/2003 privind reevaluarea și amortizarea activelor fixe aflate în patrimoniul instituțiilor publice, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările şi completările ulterioare, se modifică și se completează după cum urmează:

**1.** La articolul 1, alineatul (1) se modifică și va avea următorul cuprins:

**“Art. 1. (1)** Se însuşeşteInventarul bunurilor care alcătuiesc domeniului public al Judeţului Cluj, conform **anexelor nr. 1 - 34** care fac parte integrantă din prezenta hotărâre.

**2**. Se aprobă trecerea din domeniul public în domeniul privat al Județului Cluj a bunurilor imobile – construcții: (”magazie”-valoare 1.776 lei, “pătul de porumb”-valoare 277 lei, “WC lemn cu o boxă”-valoare 166 lei, “poartă din fier”-valoare 91 lei și ”fântână”-valoare 557 lei) – identificate la poziţiile nr. crt. 13 - 17 din Anexa nr. 1 la Hotărârea Consiliului Județean Cluj nr. 143/2008 privind însușirea Inventarului bunurilor care alcătuiesc domeniul public al Judetului Cluj, așa cum a fost modificată prin Anexa nr. 1 la Hotărârea Consiliului Județean Cluj nr. 70/2022.

**3**. Anexa nr. 1 „Inventarul bunurilor care aparţin domeniului public al Judeţului Cluj, aflate în administrarea Consiliului Judeţean Cluj" se modifică şi se înlocuieşte cu **anexa nr. 1** care face parte integrantă din prezenta hotărâre.

**4**. Anexa nr. 12 „Inventarul bunurilor care aparţin domeniului public al Judeţului Cluj, aflate în administrarea Muzeului de Artă Cluj-Napoca”- Secțiunea II-bunuri mobile- se modifică după cum urmează:

a) la poziţia nr. crt. 1, coloana 3 ”Elemente de identificare” se modifică și are următorul cuprins: “Obiecte de muzeu: 11.434 bucăți (pictură, sculptură, grafică, artă decorativă) și fond documentar 3.360 bucăți, conform registru inventar '', iar coloana 5 ”Valoare de inventar” are următorul cuprins: “75.472.959,16''.

**5**. Anexa nr. 15 „Inventarul bunurilor care aparţin domeniului public al Judeţului Cluj, aflate în administrarea Bibliotecii Judeţene "Octavian Goga" Cluj”- Secțiunea II-bunuri mobile- se modifică după cum urmează:

a) la poziţia nr. crt. 1, coloana 3 ”Elemente de identificare” se modifică și are următorul cuprins: “Bunuri culturale mobile categoria tezaur și categoria fond-102 bucăți, iar coloana 5 ”Valoare de inventar” are următorul cuprins: “206.325,00''.

**6.** Anexa nr. 17 „Inventarul bunurilor care aparţin domeniului public al Judeţului Cluj, aflate în administrarea Spitalului Clinic Județean de Urgență Cluj-Napoca " se modifică şi se înlocuieşte cu **anexa nr. 2** care face parte integrantă din prezenta hotărâre.

**7.** Anexa nr. 20 „Inventarul bunurilor care aparţin domeniului public al Judeţului Cluj, aflate în administrarea Spitalului Clinic de Pneumoftiziologie Leon Daniello Cluj " se modifică şi se înlocuieşte cu **anexa nr. 3** care face parte integrantă din prezenta hotărâre.

**8.** Anexa nr. 21 „Inventarul bunurilor care aparţin domeniului public al Judeţului Cluj, aflate în administrarea Spitalului Clinic de Boli Infecțioase Cluj-Napoca" se modifică şi se înlocuieşte cu **anexa nr. 4** care face parte integrantă din prezenta hotărâre.

**9.** Anexa nr. 22 „Inventarul bunurilor care aparţin domeniului public al Judeţului Cluj, aflate în administrarea Spitalului Clinic de Recuperare Cluj-Napoca" se modifică şi se înlocuieşte cu **anexa nr. 5** care face parte integrantă din prezenta hotărâre.

**10.** Anexa nr. 24 „Inventarul bunurilor care aparţin domeniului public al Judeţului Cluj, aflate în administrarea Spitalului de Boli Psihice Cronice Borşa" se modifică şi se înlocuieşte cu **anexa nr. 6** care face parte integrantă din prezenta hotărâre.

**11.** Anexa nr. 25 „Inventarul bunurilor care aparţin domeniului public al Judeţului Cluj, aflate în administrarea Direcției Generale de Asistență Socială și Protecția Copilului Cluj" se modifică şi se înlocuieşte cu **anexa nr. 7** care face parte integrantă din prezenta hotărâre.

**12.** Anexa nr. 26 „Inventarul bunurilor care aparţin domeniului public al Judeţului Cluj, aflate în administrarea Direcției Județene de Evidență a Persoanelor Cluj" se modifică şi se înlocuieşte cu **anexa nr. 8** care face parte integrantă din prezenta hotărâre.

**13.** Anexa nr. 30 „Inventarul bunurilor care aparţin domeniului public al Judeţului Cluj, aflate în administrarea TETAROM S.A." se completează prin introducerea, după poziția nr. crt. 12, a unei noi poziții, poziția nr. crt. 13, care cuprinde bunul de mai jos, care se declară de interes public județean şi se include în domeniul public al Judeţului Cluj.

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **Cod****clasificare** | **Denumirea bunului** | **Elemente de identificare** | **Anul dobândirii-dării în folosinţă** | **Valoarea de inventar** | **Situaţia juridică actuală** |
| 13. |  | Stabilizare versant nordic al dealului Hoia | Stabilizare versant nordic al dealului Hoia, Tetarom I | 2022 | 35.002.363,28 | Proces-verbal de recepție la terminarea lucrărilor nr. 8991/2022 |

**14.** După Anexa nr. 33 se introduce o anexă nouă, Anexa nr. 34 „Inventarul bunurilor care aparţin domeniului public al Judeţului Cluj, aflate în administrarea Serviciului Public Județean Salvamont-Salvaspeo Cluj”, având cuprinsul prevăzut în **anexa nr. 9** care face parte integrantă din prezenta hotărâre.

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică.

**Art. III.** Prezenta hotărâre se comunică Direcţiei Generale Buget-Finanțe, Resurse Umane; Direcției Juridice; Direcției de Administrare Drumuri Județene, entităților nominalizate în cuprinsul prezentei hotărâri, precum și Prefectului Județului Cluj, și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 42 din 28 martie 2024**

*Prezenta hotărâre a fost adoptată cu 35 de voturi “pentru”,* *iar un membru al Consiliului județean nu a votat, fiind astfel respectate prevederile legale privind majoritatea de voturi necesară.*